《奉送少司空李棠翁老师之金陵 其三》
明代·余继登

去去辞金马，行行向石头。台高曾宿凤，官古旧名鸠。

南北皆荣遇，江山足壮游。独令桃李士，日夜望仙舟。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。